ທ່ານ De Blasio ມີຄະແນນ ນຳໜ້າ ໃນການເລືອກ​ຕັ້ງ ຂັ້ນຕົ້ນ ຢູ່ນິວຢອກ
ທ່ານ de Blasio ມີ​ຄະ​ແນນ​ນຳ​ໜ້າ ໂດຍໄດ້ຄະແນນທັງໝົດ ​​ຫລາຍ​ກວ່າ 40 ​ເປີ​ເຊັນ ລື່ນ​ຂີດ​ໝາຍ​ທີ່​ຈຳ​ເປັນ ​ເພື່ອ​ຫລີກ​ລ່ຽງການ​ເລືອກ​ຕັ້ງຮອບ​ສອງ​​.
ທ່ານ Bill de Blasio ເປັນຜູ້ໄດ້ຮັບຄະແນນຫຼາຍທີ່ສຸດ ໃນການ ເລືອກຕັ້ງຂັ້ນຕົ້ນ ໃນວັນອັງຄານວານນີ້ ເພື່ອລົງຄວາມເຫັນວ່າ ໃຜຈະໄດ້ເປັນຜູ້ສະໝັກຂອງ ພັກເດໂມແຄຣັດ ໃນການແຂ່ງຂັນ ເອົາຕຳແໜ່ງເຈົ້າຄອງນະຄອນນິວຢອກ ບັດຄະແນນຈາກເຂດຕ່າງໆທີ່ນັບໄປແລ້ວ 95 ເປີເຊັນສະແດງ ໃຫ້ເຫັນວ່າທ່ານ de Blasio ມີຄະແນນນຳໜ້າ ໂດຍໄດ້ຮັບ ຄະແນນທັງໝົດຫລາຍກວ່າ 40 ເປີເຊັນ ລື່ນຂີດໝາຍທີ່ຈຳເປັນ ເພື່ອຫລີກລ່ຽງການເລືອກຕັ້ງຮອບສອງໃນວັນທີ 1 ຕຸລາ ກັບທ່ານ Bill Thompson ອະດີດຫົວໜ້າກວດສອບການເງິນ ຫລືຫົວ ໜ້າການເງິນຂອງນະຄອນນິວຢອກ ທ່ານ Thompson ຊຶ່ງໄດ້ຮັບການແຕ່ງ ຕັ້ງຈາກພັກເດໂມແຄຣັດໃນປີ 2009 ໄດ້ຮັບຄະແນນທັງໝົດ 26 ເປີເຊັນ ຜົນການນັບບັດຄະແນນສຽງຂັ້ນທ້າຍ ຍັງອີກຫລາຍໆມື້ຈຶ່ງຈະມີການປະກາດໃຫ້ ຊາບ ຂະນະທີ່ພວກເຈົ້າໜ້າທີ່ເລືອກຕັ້ງພາກັນນັບບັດຂອງພວກທີ່ສົ່ງໄປລົງຄະ ແນນສຽງຢູ່ ຖ້າຫາກທ່ານ de Blasio ຍັງສາມາດຮັກສາຄະແນນນຳໜ້າໄວ້ໄດ້ ທ່ານກໍຈະປະເຊີນ ໜ້າກັບຜູ້ສະໝັກຂອງພັກຣີພັບບລີກັນທ່ານ Joe Lhota ໃນການເລືອກຕັ້ງທົ່ວໄປ ໃນເດືອນພະຈິກທ້າຍປີນີ້ ເພື່ອຮັບຕຳແໜ່ງຕໍ່ຈາກເຈົ້າ ຄອງນະຄອນນິວຢອກຄົນ ປັດຈຸບັນ ທ່ານ Michael Bloomberg